Iriomote

Iriomote () on Okinawan prefektuurin toiseksi suurin saari Japanissa. Sen pinta-ala on 289 neliökilometriä, mutta asukkaita on vain kaksi tuhatta. Saaren pohjoisrantaa pitkin kulkee tie, joka yhdistää kylät toisiinsa. Liikenne Okinawan pääsaarelta käy lautalla Ishigakista. 

Iriomoten ilmasto on subtrooppinen ja merellinen. Kesäkuusta syyskuuhun alueella esiintyy taifuuneja. 90 % saaresta on subtrooppisen viidakon ja mangrovekasvien peitossa. 34 % on julistettu kansallispuistoksi, jossa asuu harvinainen iriomotenkissa.

Lähteet

Aiheesta muualla

 Wonder-Okinawa.jp – Iriomote 
 Ishigakin kaupungin turistiopas  
 Hirata Tourism Inc.  
 

Japanin saaret